|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Lijepe riječi pričam ja | | | | | |
| CILJ SATA: Govoriti i slušati o temi bliskoj učeniku. | | | | | |
| ISHODI UČENJA: **OŠ HJ A.2.5**. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. SITUACIJA USMENOGA ILI PISANOGA JEZIČNOG IZRAŽAVANJA  3. ZADATCI ZA RAZVOJ ODREĐENOGA JEZIČNOG IZRAZA  4. ZADATCI ZA UVJEŽBAVANJE OBLIKA JEZIČNOGA IZRAŽAVANJA  5. ZADATCI ZA PRIMJENU USVOJENOGA JEZIČNOG IZRAZA | Učiteljica/učitelj vođenim pitanjima usmjerava motivaciju, a kao poticaj mogu poslužiti zadatci u udžbeniku (str. 20): *Crtom spoji rečenicu i lik koji bi je mogao izgovoriti. Što prikazuju lica? Kako bi se mogla zvati?* (plačko, pospanko…) *Kad se osjećaš slično njima? Objasni zašto. Kada se osjećaš sretno u razredu? Kada se osjećaš tužno? Kako se osjećaš kad dobiješ dar:*  *a) koji želiš*  *b) koji ti se ne sviđa*  *c) koji dugo iščekuješ? Koje su čarobne riječi i zašto smo ih tako nazvali?*  Učiteljica/učitelj stavlja na ploču aplikacije: *IZVOLI, HVALA, MOLIM, OPROSTI.*  Učenici rade u paru. Jedan izgovara rečenicu, a drugi odgovara jednom od čarobnih riječi.  Učenici rješavaju prvi zadatak u udžbeniku (str. 20): *Spoji crtom početak i kraj rečenice*.  U ovoj nastavnoj etapi potrebno je uvažavati načelo postupnosti, važno je pratiti proces učenja i omogućiti učeniku jezičnu recepciju i produkciju aktivnim sudjelovanjem u svim jezičnim djelatnostima.  Učenici u skupinama rješavaju drugi zadatak iz udžbenika (str. 20): *Navedi događaje u kojima ćeš pravilno upotrijebiti riječi hvala, molim, izvoli i oprosti.*  Učenici se prisjećaju događaja i zapisuju u bilježnice.  Uključenost učenika u rad u manjim skupinama produbit će interes za suradničko učenje i kreativno jezično stvaranje.  Svaka skupina odabrat će jedan osmišljeni događaj te se pripremiti za demonstraciju događaja.  Učenici će verbalno oblikovati svoje emocije i promišljanja te tako razvijati vještinu jezičnoga izražavanja. Na taj ih način osposobljavamo za vrijednosnu prosudbu kulture ponašanja.  Svaka skupina dobiva jedan bonton. Učenici će proučiti dobiveni bonton te u njemu pronaći riječi koje se nalaze u udžbeniku (str. 21). Učiteljica/učitelj razgovara s učenicima o lijepome/uljudnome ponašanju. | | govorenje i slušanje  čitanje  udžbenik  govorenje i slušanje  čitanje i pisanje  udžbenik  govorenje i slušanje  čitanje i pisanje  rad u skupini  udžbenik  govorenje i slušanje  rad u skupini  govorenje i slušanje  rad u skupini | uku A.1.3.  uku A.1.4.  osr A.1.2.  odr C.1.2.  uku A.1.3.  uku A.1.4.  uku D.1.2.  osr A.1.4.  goo C.1.1.  uku A.1.3.  uku A.1.4.  uku D.1.1.  uku D.1.2.  osr A.1.4.  goo C.1.1.  goo C.1.2.  uku A.1.3.  uku A.1.4.  uku D.1.1.  uku D.1.2.  osr A.1.4.  goo C.1.1.  goo C.1.2.  pod A.1.1.  uku A.1.3.  uku A.1.4.  uku D.1.2.  osr A.1.2.  osr A.1.4.  goo C.1.1.  goo C.1.2.  odr C.1.2. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  PRAVILA LIJEPOGA PONAŠANJA  BONTON  IZVOLI HVALA MOLIM OPROSTI | | | | DOMAĆA ZADAĆA  Lingvometodički predložak poticaj je za uporabu novih riječi i samostalno oblikovanje prikladnih jezičnih izraza. Pogreške koje se mogu pojaviti samo su posljedica djetetova pokušaja u pronalaženju prikladnih jezičnih izraza. U tome će im svakako pomoći navedeni predložak u udžbeniku (str. 21, 3. zadatak). | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem može svakom liku (udžbenik, str. 20) napisati po jednu rečenicu. | | Učenik s ubrzanim jezičnim razvojem može istražiti u školskoj knjižnici pravila koja nalaže bonton i s njima upoznati ostale učenike. | | | |