|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Školsko rukopisno slovo *F f* | | DOS: Slovo f *(Fazan)* <https://hr.izzi.digital/DOS/3459/3481.html> | | | |
| CILJ SATA: Naučiti čitati i pisati slovo u jezičnome kontekstu. | | | | | |
| ISHODI UČENJA: **OŠ HJ A.2.4.** Učenik piše školskim rukopisnim pismom slova, riječi i kratke rečenice u skladu s jezičnim razvojem.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. MOTIVACIJSKI UVOD  2. UVJEŽBAVANJE I PONAVLJANJE  3. STVARALAČKI RAD | Učiteljica/učitelj potiče učenike na slušno prepoznavanje i razlikovanje riječi zasićenih glasom *F* pitanjem*:*  *- započinje glasom* F *(fakultet, frizura, Filip, Franka, Franjo, Finska, fazančić) - ima glas* F *u sredini (fotografija, feferončić) - završava glasom* F *(fotograf).*  Učenici iznose svoje riječi.  Učenici su podijeljeni u četiri skupine. Zadatak je svake unaprijed zadanim riječima pronaći preneseno/drugo značenje koristeći se *Rječnikom stranih riječi* (Anić i Goldstein, 2005). Zadane riječi učenici će prepisati u pisanke, a objašnjena pročitati i razgovarati o njima unutar svoje skupine. Zatim će zadane riječi prikazati ilustracijom na plakatu. Učenici, uz vodstvo učiteljice/učitelja, mogu na mrežnim stranicama potražiti grafički prikaz pojedinih riječi.  I. SKUPINA  FACA – lice / važna osoba  FARIZEJ – pripadnik židovske religiozno-političke stranke u Judeji u vrijeme prije Isusova rođenja / licemjer, podlac  FORA – prednost u nekoj igri (koja je ostvarena ili unaprijed dobivena) / dobra dosjetka, štos / važna osoba  II. SKUPINA  FOSIL – ostatak organizma iz prošlosti Zemlje / onaj koji je vrlo star  FIKSIRATI – učvrstiti/učvršćivati dio u cjelinu u određenome položaju ili cjelinu da se ne miče / piljiti u koga ili što  FILOZOFIRATI – razmišljati o filozofskim pitanjima, razmišljati na filozofski način / besplodno pričati, a ništa ne raditi; pametovati  III. SKUPINA  FIRMA – poduzeće, tvrtka / po lošim osobinama svima dobro poznata osoba / sakrament potvrde; krizma  FIŠKAL – fiskal (odvjetnik) / onaj koji se rado svađa, onaj koji je lukav  FLASTER – samoljepljivi ovoj za zaštitu ozlijeđenoga ili izloženoga mjesta na tijelu / onaj koji se prilijepi uz koga  IV. SKUPINA  FURATI – voziti se / (što) nositi) / odijevati se / biti komu mladić ili djevojka  FLEKA – mrlja / zakrpa na cipeli  FUTRATI – stavljati futer (tanka tkanina ili platno koje se prišiva unutar odjeće) u odjeću; podstaviti / pričati laži i besmislice  Pojedine skupine predstavit će svoje uratke ostalim učenicima. Na svakome uratku zadane riječi bit će prekrivene listom bijeloga papira te će ostali učenici pokušati pogoditi zadanu riječ na temelju ilustracije.  Istražite što je:  - fotomodel  - fotoreporter  - fotokopiraonica  - fotoaparat  - fijuk  - fućkanje.  Učenici mogu riješiti i zadatke u DOSu na poveznici  <https://hr.izzi.digital/DOS/3459/3481.html#block-363044> | | govorenje i slušanje  govorenje i slušanje  čitanje i pisanje  pisanka  rječnik stranih riječi  (prijenosno) računalo / tablet  plakat | uku A.1.3.  uku A.1.4.  osr A.1.4.  uku A.1.1.  uku A.1.2.  uku A.1.3.  uku A.1.4.  uku B.1.3.  uku D.1.1.  uku D.1.2.  pod A.1.1.  goo C.1.1.  goo C.1.2.  osr A.1.4.  ikt C.1.2.  ikt C.1.4.  OŠ LK A.2.1.  uku A.1.3.  uku A.1.4.  uku C.1.4.  uku D.1.2.  osr A.1.4.  goo C.1.1.  goo C.1.2.  ikt A.1.1., A.1.2. | OŠ HJ A.2.1. OŠ HJ A.2.5.  OŠ HJ A.2.1.  OŠ HJ A.2.4. OŠ HJ A.2.5.  OŠ HJ A.2.1.  OŠ HJ A.2.5.  OŠ HJ B.2.4. |
| PLAN PLOČE  SLOVO *F*  Filip  šafran  Fani i Sofija kreću na fakultet. | | | | DOMAĆA ZADAĆA  Istraži u enciklopediji prirode životinje koje se kreću po zraku (način kretanja, hranjenje, razmnožavanje). | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem sudjelovat će u svim aktivnostima prema svojim mogućnostima. | | Učenik s ubrzanim jezičnim razvojem može voditi skupinu i pomagati učeniku s usporenim jezičnim razvojem. | | | |