|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Ksenija Grozdanić: *Kuća dvanaest mjeseci* | | | | | |
| CILJ SATA: Slušati/čitati i interpretirati priču Ksenije Grozdanić: *Kuća dvanaest mjeseci.* | | | | | |
| ISHODI UČENJA: **OŠ HJ A.2.3.** Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ A.2.6. Učenik uspoređuje mjesni govor i hrvatski standardni jezik.  OŠ HJ B.2.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj postavlja učenicima zagonetku: *Jedanaestero braće i jedna sestra, u jednoj godini za sve nas ima mjesta. Tko smo mi?*  Učenici iznose svoja razmišljanja i odgovore.  *Tko bi bila sestra u zagonetki? Zašto? Koliko vi imate godina? Što je obilježilo vašu drugu godinu života? U kojoj ste godini naučili voziti bicikl (tricikl)? Što mislite da će obilježiti sljedeću godinu?*  Učiteljica/učitelj najavljuje čitanje priče Ksenije Grozdanić: *Kuća dvanaest mjeseci*.  Učiteljica/učitelj izražajno čita najavljenu priču ili ju reproducira sa zvučne čitanke <https://hr.izzi.digital/DOS/3459/21020.html>. Interpretativno čitanje omogućuje učeniku razvoj kulture slušanja proznoga djela (priče).  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja misaono i emocionalno oblikovali u prve iskaze.  Učenici objavljuju svoje doživljaje koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju priču naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju priče, a kao poticaj mogu poslužiti pitanja iz udžbenika (str. 158): *Kako se zove priča? Tko stanuje u kući? O kome se brine gospođa? Kako se zovu dječica koju gospođa Godina čuva? Koliko kuća ima katova i kako se zovu? Koliko je soba na svakome katu? Koliko je ukupno soba u kući? Zašto je riječ Godina napisana velikim početnim slovom? Kako su napisani nazivi mjeseci? Pišu li se inače tako? Objasni. Koje osobine imaju mjeseci u ovoj priči?*  Učenici rješavaju zadatke u udžbeniku (str. 153. i 154.).  Učenici pronalaze podatke u tekstu i izdvajaju rečenicu, a zatim je zapisuju.  DJECA: vesela, nestašna, razigrana.  Što rade za vrijeme dežurstva? Kako ćeš prepoznati zimsku igru, proljetnu igru ili jesensku igru?  Učenici će nacrtati kuću „Dvanaest mjeseci“ vodeći se opisom iz piče. Izrazit će se tehnikom kolaža i flomastera. U izradi se mogu koristiti i starim kalendarima. | | govorenje i slušanje  čitanje i pisanje  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik  govorenje i slušanje  pisanka  kolažni papir  flomasteri | uku A.1.3.  uku A.1.4.  osr A.1.4.  ikt A.1.1., A.1.2.  uku A.1.4.  uku C.1.4.  osr A.1.4.  uku A.1.2.  uku A.1.3.  uku A.1.4.  uku C.1.4.  osr A.1.4.  zdr A.1.2.  zdr A.2.2.A  PID OŠ B.2.1.  uku A.1.3.  uku A.1.4.  osr A.1.4.  uku A.1.2.  uku A.1.3.  uku A.1.4.  uku D.1.1.  pod A.1.1.  goo C.1.2.  OŠ LK A.2.1. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.4. |
| PLAN PLOČE  KSENIJA GROZDANIĆ  KUĆA DVANAEST MJESECI  - siječanj, veljača, ožujak, travanj, svibanj, lipanj, srpanj, kolovoz, rujan, listopad, studeni, prosinac  - proljeće, ljeto, jesen, zima | | | | DOMAĆA ZADAĆA  Istražiti što je kalendar školske godine s praznicima. Čemu služi zidni kalendar? Donijeti u školu neke stare kalendare. Napravite izložbu i označite važne podatke. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem odgovorit će na zadatke koje može, a u tome ću mu pomoći učenik s ubrzanim jezičnim razvojem. | | Učenik s ubrzanim jezičnim razvojem može pomoći učeniku s usporenim jezičnim razvojem. | | | |