|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Jednog zimskog dana… | | | | | |
| CILJ SATA: Slušati/čitati i interpretirati pjesmu Filipa Mikelića: *Prometnik.* | | | | | |
| ISHODI UČENJA: **OŠ HJ B.2.1.** Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.2. Učenik sluša/čita književni tekst i razlikuje književne tekstove prema obliku i sadržaju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj dijeli parovima učenika omotnicu u kojoj se nalaze dijelovi za slaganje snjegovića. Dijelovi su umnoženi na papiru. Učenici prepoznaju što bi se moglo od dobivenih dijelova složiti. (*snjegović*)  Učiteljica/učitelj najavljuje čitanje pjesme Filipa Mikelića: *Prometnik*.  Učiteljica/učitelj izražajno čita najavljenu pjesmu ili je reproducira sa zvučne čitanke <https://hr.izzi.digital/DOS/3459/21020.html>. Interpretativno čitanje omogućuje učeniku razvoj kulture slušanja poetskoga djela (pjesme). Učenik slušanjem doživljava estetsku dimenziju pjesme.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja pjesme misaono i emocionalno oblikovali u prve iskaze.  Učenici objavljuju svoje doživljaje koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju pjesmu naglas. Nakon čitanja učiteljica/učitelj vođenim pitanjima usmjerava interpretaciju pjesme, a kao poticaj mogu poslužiti pitanja iz udžbenika (str. 157):  *Što se nalazi na glavi, a što na nogama stvorenja iz zagonetke? Što predstavlja metla u rukama? Znaš li što je rješenje zagonetke? Zašto se pjesma zove* Prometnik? *Uoči razliku ili sličnost između snjegovića u pjesmi i snjegovića na slici. Izdvoji riječi koje se rimuju (nos – bos, paze – staze, stop – hop).*  Učenici rješavaju zadatak u udžbeniku (str. 157).  Zadatci su usmjereni na rastavljanje riječi na kraju retka (pravopisna norma).  *Tko su veseli gosti bijele staze?*  Učiteljica/učitelj postavlja učenicima zadatak: *Zamislite da snjegović oživi. Što biste ga pitali? Što sve može vidjeti snjegović na bijeloj stazi? Zapišite pitanja u pisanke.* Učenici zapisuju pitanja u pisanke pazeći pritom na pravilno rastavljanje riječi na kraju retka. | | govorenje i slušanje  omotnica  dijelovi snjegovića  slušanje  govorenje i slušanje  govorenje i čitanje  udžbenik  govorenje i slušanje  udžbenik  govorenje i slušanje  čitanje i pisanje  pisanke | uku A.1.3.  uku A.1.4.  uku D.1.1.  uku D.1.2.  goo C.1.1.  goo C.1.2.  pod A.1.1.  ikt A.1.1., A.1.2.  uku A.1.4.  uku C.1.4.  osr A.1.2.  uku A.1.4.  uku A.1.3.  uku A.1.4.  uku C.1.4.  osr A.1.4. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  FILIP MIKELIĆ  PROMETNIK  - pjesma  - 3 strofe, 12 stihova  - rima: nos – bos, paze – staze, stop – hop  - prometnik = snjegović | | | | DOMAĆA ZADAĆA  Uživjeti se u ulogu snjegovića i osmisliti razgovor između šumskih životinja zimi i sebe kao snjegovića:  − Što zanima zeca?  − O čemu razgovaraš s gladnim ptičicama?  − Tko te posjećuje na bijeloj stazi? | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem nacrtat će snjegovića i prometnika i označiti njihove dijelove. | | Učenik s ubrzanim jezičnim razvojem može uz pomoć vennovog dijagrama označiti sličnosti i razlike između prometnika i snjegovića. | | | |