|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Mladen Kušec: *Pozdrav* | | | | | |
| CILJ SATA: Slušati/čitati i interpretirati pjesmu Mladena Kušeca: *Pozdrav*. | | | | | |
| ISHODI UČENJA: **OŠ HJ B.2.2.** Učenik sluša/čita književni tekst i razlikuje književne tekstove prema obliku i sadržaju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju  OŠ HJ B.2.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ B.2.2. Učenik sluša/čita književni tekst i razlikuje književne tekstove prema obliku i sadržaju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj vođenim pitanjima usmjerava učenike na analizu ilustracije u udžbeniku (str. 22): *Što ilustracija prikazuje? Prebrojite ruke. Koliko ih ima? Što uočavate na dlanu svake ruke? Koja su sve slova napisana? Koju riječ tvore napisana slova? Koje je po redu u abecedi slova P, R, Z, A? Kojim riječima izričete pozdrave? Zapišimo ih!*  Učiteljica/učitelj najavljuje čitanje pjesme Mladena Kušeca *Pozdrav*. Učenici su izloženi sažetoj obavijesti o piscu i njegovu književnom opusu: *Mladen Kušec rođen je u Zagrebu, pjesnik je i pripovjedač, novinar i urednik radijskih i televizijskih emisija. Neke su vrlo popularne:* Tonkica Palonkica Fr, Bijela vrana*. Dobitnik je brojnih nagrada za svoja književna i novinarska djela. Djela:* Tajne zagonetne šume, Plavi kaputić, Čudo u ormaru, Male zvijezde *i dr.*  Učiteljica/učitelj izražajno čita najavljenu pjesmu. Interpretativno čitanje omogućuje učeniku razvoj kulture slušanja poetskoga djela (pjesme). Učenik slušanjem doživljava estetsku dimenziju pjesme.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju pjesmu naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju pjesme, a kao poticaj mogu poslužiti pitanja iz udžbenika (str. 22): *Što ljudima treba poželjeti svakoga jutra? Što treba ljudima poželjeti zbog prijateljstva? Zbog čega ljudima treba poželjeti laku noć?*  Učenici rješavaju zadatke u udžbeniku (str. 22). U prvome zadatku potrebno je napisati po jednu rečenicu o riječima iz pjesme: *prijateljstvo, poželjeti, osmijeh.* U drugome zadatku potrebno je odrediti suprotno značenje navedenih riječi te ih izgovoriti prijateljici/prijatelju: *prijatelj, sreća, dobar, volim, lijepo, hoću*. U trećemu zadatku potrebno je pravilno poredati riječi i napisati rečenice: *POSJETITI SUTRA PRIJATELJICU ĆU; MARKO DAROVAO JE AUTIĆ MENI PRIJATELJ.*  Učenici će izraziti misli i osjećaje potaknuti pitanjima: *Što smo danas čitali? Koji je naslov pjesme? O čemu pjesma govori? Što mislite kako se nazivaju dijelovi od kojih se pjesma sastoji?* Jedan učenik čita objašnjenje u udžbeniku (str. 23.).  Učiteljica/učitelj vođenim pitanjima potiče učenike na razumijevanje novih pojmova: *Koliko strofa ima pjesma koju smo danas čitali? Pročitaj drugu strofu. Koliko stihova ima prva strofa? Koliko druga? A koliko treća? Pročitaj najdraži stih.*  NAUČI: *Pjesma je književno djelo napisano u stihovima. Sastoji se od strofa (kitica). Strofa je manji dio pjesme. Sastoji se od jednoga ili više stihova. Stih je redak u pjesmi.*  Učenici će odabrati najdražu strofu te je prikazati na papiru koristeći se flomasterima. Učenici će organizirati likovnu izložbu u kojoj će prikazati svoje uratke. | | govorenje i slušanje  udžbenik  slušanje  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik  govorenje i slušanje  praktični radovi  udžbenik | uku A.1.3.  uku A.1.4.  osr A.1.4.  OŠ MAT A.2.1.  uku A.1.4.  uku C.1.4.  osr A.1.2.  uku A.1.2.  uku A.1.3.  uku A.1.4.  uku B.1.3.  osr A.1.4.  goo C.1.2.  uku A.1.3.  uku A.1.4.  osr A.1.2.  osr A.1.4.  uku A.1.3.  uku A.1.4.  osr A.1.4.  OŠ LIK A.2.1. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.2.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  MLADEN KUŠEC POZDRAV  *izložba učeničkih uradaka* DOBAR DAN! DOBRO JUTRO!  DOBRA VEČER! BOK!   Pjesma – književno djelo u stihovima.  Strofa (kitica) – manji dio pjesme; jedan ili više stihova  Stih – jedan redak u pjesmi | | | | DOMAĆA ZADAĆA  - str. 23  Učenici čitaju pjesmu Mladena Kušeca *Pozdrav* naglas, u sebi, tiho, izražajno, brzo. Odgovaraju na pitanja i rješavaju stvaralačke zadatke. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem riješit će samo 1. zadatak (udžbenik, str. 22). | | Učenik s ubrzanim jezičnim razvojem može osmisliti nove pozdrave. | | | |