|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Mladen Kopjar: *Snjegomrazić i Snjegoledić* | | | | | |
| CILJ SATA: Slušati/čitati i interpretirati priču Mladena Kopjara: *Snjegomrazić i Snjegoledić.* | | | | | |
| ISHODI UČENJA: **OŠ HJ B.2.2.** Učenik sluša/čita književni tekst i razlikuje književne tekstove prema obliku i sadržaju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj u neprozirnu vrećicu stavlja mrkvu, gumbe, dvije tanke grane, lončić i manju količinu vate. Nekoliko učenika zatvorenih očiju opipava predmete koji se nalaze u vrećici i nastoji pogoditi o kojim se predmetima radi. Nakon što otkriju sve predmete, učiteljica/učitelj vođenim pitanjima usmjerava motivaciju: *Koje ste sve predmete našli u vrećici? Koji od tih predmeta imaju kakvu poveznicu?*  Učiteljica/učitelj najavljuje čitanje priče Mladena Kopjara: *Snjegomrazić i Snjegoledić*.  Učiteljica/učitelj izražajno čita najavljenu priču ili ju reproducira sa zvučne čitanke na poveznici <https://hr.izzi.digital/DOS/3459/21020.html>.  Učenicima se omogućuje kratko vrijeme kako bi oblikovali doživljaje koji su se pojavili za vrijeme slušanja priče.  Učenici objavljuju svoje doživljaje priče koji su se pojavili tijekom slušanja.  Učenici čitaju priču naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju priče, a kao poticaj mogu poslužiti pitanja iz udžbenika (str. 168): *Kako*  *se zovu snjegovići? Po čemu su dobili imena? Napiši te riječi. Kakvi su snjegovići u ovoj priči?* Učenici nakon interpretacije zapisuju odgovore u udžbenik na za to predviđeno mjesto.  Učenici rješavaju četvrti zadatak u udžbeniku (str. 169): *Osmisli i napiši poruku Snjegomraziću i Snjegolediću.* Nekoliko učenika iznosi svoje odgovore.  *Što je sukob? Zašto snjegovići ne mogu riješiti sukob sporazumno? Je li sukob rezultirao nasiljem? Koje su posljedice sukoba? Je li moglo biti drukčije? Kako?*  Učenici rješavaju šesti zadatak u udžbeniku (str. 169) u kojemu je potrebno prema opisu iz priče nacrtati snjegovića. Koristit će se drvenim bojicama. | | govorenje i slušanje  vrećica  mrkva  gumbi  grane  lončić  vata  udžbenik  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik  govorenje i slušanje  čitanje i pisanje  drvene bojice  udžbenik | uku A.1.2.  uku A.1.3.  uku A.1.4.  uku D.1.2.  goo C.1.1.  goo C.1.2.  pod A.1.1.  ikt A.1.1., A.1.2.  uku A.1.4.  uku C.1.4.  osr A.1.2.  uku A.1.3.  uku A.1.4.  uku B.1.3.  uku C.1.4.  osr A.1.4.  uku A.1.3.  uku A.1.4.  odr C.1.2.  goo C.1.3.  uku A.1.3.  uku A.1.4.  uku C.1.4.  osr A.1.4.  OŠ LK A.2.1. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1. OŠ HJ B.2.2.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  MLADEN KOPJAR  SNJEGOMRAZIĆ I SNJEGOLEDIĆ  − svađa − razgovor  − sukob − dogovor  − ljutnja − razumijevanje  − nasilje − zajedništvo | | | | DOMAĆA ZADAĆA  Kako se mogao riješiti sukob dvaju snjegovića? Ponudi svoja rješenja. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem nakon sudjelovanja u interpretaciji crtat će prema uputi u udžbeniku na 169. stranici. | | Učenik s ubrzanim jezičnim razvojem može napisati prijedloge za rješavanje sukoba u priči. | | | |