|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Izjavljujem, usklikujem, pitam… | | | | | |
| CILJ SATA: Spoznati i primjenjivati različite vrste rečenica u odgovarajućim situacijama. | | | | | |
| ISHODI UČENJA: **OŠ HJ A.2.5.** Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. SITUACIJA USMENOGA ILI PISANOGA JEZIČNOG IZRAŽAVANJA  3. ZADATCI ZA RAZVOJ ODREĐENOGA JEZIČNOG IZRAZA  4. ZADATCI ZA UVJEŽBAVANJE OBLIKA JEZIČNOGA IZRAŽAVANJA  5. ZADATCI ZA PRIMJENU USVOJENOGA JEZIČNOG IZRAZA | Učiteljica/učitelj potiče učenike na raspravu, a kao poticaj može poslužiti pitalica u udžbeniku (str. 24). Učiteljica nastavlja usmjeravati motivaciju vođenim pitanjima, a kao poticaj mogu poslužiti pitanja iz udžbenika (str. 20): *Što znači* imati glavnu riječ*? Tko u pjesmi ima glavnu riječ? Objasni naslov pjesme. Što se događa s rukom kad napiše točku? Zašto? Izgovori izjavnu rečenicu. Slušaj i zaključi što se događa s glasom.*  Učiteljica/učitelj vođenim pitanjima potiče učenike na analizu tablice iz udžbenika (str. 24): *Što je navedeno u prvome/drugome /trećemu/četvrtome stupcu? Koji pravopisni znak odgovara izjavnoj/uskličnoj/upitnoj rečenici? Koja je svrha izjavne/usklične/upitne rečenice? Kakav je ton glasa kad izgovaramo izjavnu/uskličnu/upitnu rečenicu? Izgovorite jednu izjavnu/uskličnu/upitnu rečenicu. Zapišimo.*  Učenici čitaju naglas tekst iz rubrike NAUČI (str. 25). Nekoliko se učenika izmjenjuje pri čitanju. Učiteljica/učitelj potiče učenike na dodatno razumijevanje pročitanoga pitanjima: *Što izražavamo rečenicom? Koje tri vrste rečenica poznaješ? Kojim znakom završava izjavna/usklična/upitna rečenica? Zapišimo.*  Učenici rješavaju prvi zadatak u udžbeniku (str. 25) u kojemu je potrebno staviti odgovarajući znak na kraj zadanih rečenica te crtom spojiti rečenicu i odgovarajući znak.  Svrha tako oblikovanoga jezičnog stvaralaštva jest osposobljavanje učenika za pravilno pisanje pisma, razvijanje kulture pisanja i odabira prigode i namjere.  Učenici rješavaju drugi zadatak u udžbeniku (str. 25) u kojemu je potrebno sastaviti i napisati jednu izjavnu, uskličnu i upitnu rečenicu od ponuđenih riječi. Učenici mogu dodati i svoje riječi.  Učenici su podijeljeni u skupine. Prva će skupina osmisliti i napisati nekoliko upitnih rečenica. Druga će skupina osmisliti odgovore u obliku izjavnih rečenica. Treća će skupina preoblikovati izjavne rečenice u usklične.  Skupne će raditi ovim redoslijedom:  1. pišu pitanja  2. odgovaraju na pitanja  3. preoblikuju rečenice. | | govorenje i slušanje  udžbenik  govorenje i slušanje  čitanje i slušanje  udžbenik  govorenje i slušanje  čitanje i pisanje  udžbenik  govorenje i slušanje  čitanje i pisanje  udžbenik  govorenje i slušanje  čitanje i pisanje  papir | uku A.1.3.  uku A.1.4.  uku C.1.4.  uku A.1.2.  uku A.1.4.  osr A.1.2.  osr A.1.4.  uku A.1.4.  uku C.1.4.  osr A.1.4.  uku A.1.3.  uku A.1.4.  osr A.1.4.  goo C.1.2.  uku A.1.3.  uku A.1.4.  uku D.1.1.  uku D.1.2.  osr A.1.4.  goo C.1.1.  goo C.1.2. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  VRSTE REČENICA  Idemo! – usklična rečenica − usklikujemo  Hoćeš li sladoled? – upitna rečenica − pitamo  Danas pada kiša. – izjavna rečenica − izjavljujemo | | | | DOMAĆA ZADAĆA  Udžbenik, 26. i 27. stranica.  Zadatci obuhvaćaju jezične sadržaje s kojima će se učenici susretati u svakodnevnoj pisanoj i usmenoj komunikaciji. Važno ih je uputiti na uočavanje razlikovnih elemenata (izjavna, usklična, upitna rečenica) te funkcionalnu uporaba sadržaja koji se uči. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem napisat će u bilježnicu po jednu izjavnu, uskličnu i upitnu rečenicu. | | Učenik s ubrzanim jezičnim razvojem može osmisliti i napisati pjesmu temeljem pjesme ONA IMA GLAVNU RIJEČ, ali o uskličniku ili upitniku. | | | |